जकार्ता एशियन गेम्स में महिलाओं की 400 मीटर की फर्राटा दौड़ 50.79 सेकेंड्स में पूरी करके भारत की नई ऐथलेटिक सनसनी हिमा दास ने सिल्वर मेडल अपने नाम कर लिया. फ़ाइनल मुक़ाबले में बहुत मामूली अंतर से बहरीन की ऐथलीट सलवा नासेर से पिछड़नेवाली हिमा ने क्वॉलिफ़ाइंग राउंड में नया राष्ट्रीय रिकॉर्ड बनाया था. इसी वर्ष फ़िनलैंड में आयो‌जित वर्ल्ड अंडर-20 ऐथलेटिक्स चैम्पियनशिप में 400 मीटर प्रतियोगिता का गोल्ड मेडल जीतकर ऐसा करनेवाली पहली भारतीय महिला एथलीट बननेवाली हिमा को धींग एक्सप्रेस के नाम से भी जाना जाता है.